Dinsdag ~ 7 Mei 2019 – Joernaal
Posted on May 7, 2019 by Yollie Serfontein
Dinsdag ~ 7 Mei 2019
Vanoggend, soos met byna elke oggend, gaan ek deur my klerekas en weet nie wat ek gaan aantrek vir werk nie, veral nie dié tyd van die jaar wanneer die weer of warm of koud is nie. Dit is koud in die oggende, nog kouer in die aande, maar deur die loop van die dag is die weer mooi en redelik warm. So ek weet nie hoe om aan te trek nie.
Dit is amper ‘n goeie vergelyking met môre se verkiesing. Ons almal het 48 partye om voor te stem, maar van ons weet nie om wie voor te stem nie. Wel, dit is soos ek ook want dit is nou ‘n bietjie meer as 24 uur voor ek my kruisie trek en ek weet nie vir wie ek moet stem nie. Die regerende party is nie ‘n opsie nie.
Moet ek stem wat my hart vir my sê of moet ek stem wat my kop vir my sê? Watter politieke party gaan hard werk om ‘n groot verskil te maak in Suid-Afrika? Die feit is ek woon in die Weskaap en hier moet ons basies ons kruisies maak om die regerende party uit die provinsie te hou. Dit maak dit ook nie maklik nie.
Tyd sal leer môre vir wie ek gaan stem. En hopelik die party wie ek voor gaan stem gaan daardie verskil maak in Suid~Afrikaners se lewens en by hul beloftes hou.
Previous PostPrevious Woensdag ~ 1 Mei 2019
Next PostNext Sondag, 12 Mei 2019